Roman Serix. Roman Leonidovich Serix (3-iyul 1940-yil, Toshkent 15-sentabr 2008-yil, Moskva) temirbeton nazariyasi sohasida sovet va rossiyalik olim, deformatsiyalanadigan qattiq jism mexanikasi, betonning mustahkamligi va deformatsiyasi boʻyicha olim. Sovet temir-beton nazariyasi ilmiy maktabining asoschisi A. A. Gvozdevning shogirdi. Roman Leonidovich Rossiya muhandislik akademiyasining aʼzosi, texnika fanlari doktori hamda professor boʻlgan. Rossiya arxitektura va qurilish fanlari akademiyasining maslahatchisi boʻlgan. 1998–2008-yillarda Rossiya arxitektura-qurilish ensiklopediyasi bosh tahririyatining aʼzosi hamda 1992–2008-yillar oraligʻida „Beton i jelezobeton“ jurnalining bosh muharriri boʻlib faoliyat yuritgan. Mehnat faoliyati. Serix mehnat faoliyatini 19 yoshida SSSR transport qurilishi vazirligi Sredaztransstroyning 8-qurilish uchastkasida gʻisht teruvchi sifatida boshlagan. Toshkent temir yoʻl muhandislari institutini va sovet armiyasi safida muddatli xizmatni tugatgandan soʻng, Oʻzbekiston SSR qurilish vazirligining Glavtashkentstroy boʻlinmasida qurilish ustasi boʻlib ishlagan. 1966-yildan 1968-yilgacha OʻZSSJ qishloq qurilish vazirligi va SSSR energetika va elektrlashtirish vazirligining loyiha institutlarida muhandis boʻlib ishlagan. Roman sogʻligi yomonlashgani sababli NIIJB direktori lavozimini tark etib, 1994-yilda Rossiya arxitektura va qurilish fanlari akademiyasining ilmiy-tadqiqot ishlarini tashkil etish boʻlimi boshligʻi lavozimiga oʻtgan. 1996-yildan 2002-yilgacha boʻlgan davrni Rossiya davlat ilmiy-tadqiqot instituti davlat xizmatiga bagʻishlagan. U yerda qurilish va ishlab chiqarish texnologiyalari bilan shugʻullanadigan boʻlimlarga rahbarlik qilgan. Ilmiy darajalari va unvonlari. Serix 1965-yilda Toshkent temir yoʻl muhandislari institutini (Tashiit) temir yoʻl qurilishi va yoʻl xoʻjaligi mutaxassisligi boʻyicha tamomlagan. Roman Leonidovich 1972-yilda Moskva avtomobil-yoʻl instituti aspiranturasini qurilish konstruksiyalari mutaxassisligi boʻyicha tamomlagan. 1979-yilda „qrilish konstruksiyalari“ mutaxassisligi boʻyicha katta ilmiy xodim ilmiy unvoni berilgan. Roman 1987-yilda „namlik taʼsirida har xil turdagi va konstruksiyalardagi betonlarning mustahkamligi va deformatsiyasi“ mavzusida dissertatsiya himoya qilgan va texnika fanlari doktori boʻlgan. 1991-yilda qurilish konstruksiyalari kafedrasida professor ilmiy unvoniga sazovor boʻlgan. Professor Yuriy 1990-yilda SSSR muhandislik akademiyasining haqiqiy aʼzosiga aylangan, 1992-yilda esa xalqaro muhandislik akademiyasining haqiqiy aʼzosi etib saylandi. Yuriy 2008-yilda vafot etdi. Vagankovskoye qabristoniga dafn etilgan.